## คณะสัตวแพทยศาสตร์ มข.จัดกิจกรรมมอบเน็คไทและเครื่องหมายสัญลักษณ์ประจำคณะ และบายศรีสู่ขวัญน้องใหม่ ประจำปี 2560

##  ในช่วงบ่ายวันพฤหัสบดีที่ 24 สิงหาคม 2560 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยสโมสรนักศึกษาคณะสัตวแพทยศาสตร์ ได้จัดพิธี “มอบเน็คไท และเครื่องหมายสัญลักษณ์ประจำคณะ และบายศรีสู่ขวัญน้องใหม่ประจำปีการศึกษา 2560” ขึ้น ณ ห้องประชุมสุณีรัตน์ เอี่ยมละมัย อาคารเชิดชัย รัตนเศรษฐากุล โดยกิจกรรมที่จัดขึ้นในครั้งนี้มีวัตถุประสงค์เพื่อเป็นการต้อนรับนักศึกษาน้องใหม่เข้าสู่คณะสัตวแพทยศาสตร์อย่างเป็นทางการภายหลังเสร็จสิ้นจากกิจกรรมสอนน้องร้องเพลงเชียร์ และเพื่อให้นักศึกษาน้องใหม่มีความรัก มีสายสัมพันธ์อันดีระหว่างนักศึกษารุ่นพี่ กับรุ่นน้อง สร้างขวัญและกำลังใจให้นักศึกษาน้องใหม่ มีความภาคภูมิใจและรักในสถาบัน โดยหลังจากทำพิธีมอบเน็คไทและเครื่องหมายสัญลักษณ์ประจำคณะเสร็จแล้ว ได้มีการทำพิธี “บายศรีสู่ขวัญนักศึกษาใหม่” ซึ่งมีพราหมณ์ คณาจารย์ และนักศึกษารุ่นพี่ทำการผูกแขนให้พรแก่น้องใหม่ ทั้งนี้เพื่อเป็นการสืบสานประเพณีที่ดีงามต่อไปโดยการจัดกิจกรรมในครั้งนี้ได้รับเกียรติจาก รศ.น.สพ.ดร. ชูชาติ  กมลเลิศ คณบดี ทำหน้าที่เป็นประธานในพิธีเปิดกิจกรรม ซึ่งมีผู้เข้าร่วมโครงการประกอบด้วยคณะผู้บริหาร คณาจารย์ และนักศึกษาชั้นปีที่ 1-6 กว่า 200 คน